Stīvens Adamss

Stīvens Funaki Paea He Ofa Ki Loa Adams (dzimis , Rotorua) ir Jaunzēlandes basketbolists, spēlē centra pozīcijā. 2025. gadā pārstāv NBA komandu Hjūstonas "Rockets". Pēc vienas sezonas Jaunzēlandes Nacionālās basketbola līgas kluba Velingtonas "Saints" komandā 2011. gadā. Adamss 2012. gadā pārcēlās uz ASV, lai spēlētu Pitsburgas koledžas komandā.

Adamsu 2013. gada NBA draftā ar kopējo 12. numuru izvēlējās Oklahomasitijas "Thunder". Viņš sešas sezonas pēc kārtas bija "Thunder" komandas sākumsastāva centrs. 2020. gada novembrī pēc septiņiem Oklahomasitijā pavadītiem gadiem Adamss tika aizmainīts uz Ņūorleānas "Pelicans" komandu. 2021. gada augustā viņš tika aizmainīts uz Memfisas Grizzlies, kur nospēlēja 2 ar pusi sezonas, pirms 2024. gadā tika aizmainīts uz Hjūstonas "Rockets" komandu.
 Karjera 
2013. gada 27. jūnijā Adamsu ar kopējo 12. numuru 2013. gada NBA draftā izvēlējās Oklahomasitijas "Thunder" komanda, Adamsam kļūstot tikai par otro jaunzēlandieti, kas izvēlēts NBA draftā, un pirmo jaunzēlandieti, kas izvēlēts pirmajā kārtā.
2016. gada 31. oktobrī Adamss parakstīja jaunu līgumu ar "Thunder" komandu uz četriem gadiem par 100 miljoniem ASV dolāru.

2020. gada 24. novembrī Adamss tika aizmainīts uz Ņūorleānas "Pelicans" komandu. Darījuma ietvaros viņš parakstīja līgumu ar "Pelicans" komandu uz diviem gadiem par 35 miljoniem ASV dolāru. 2021. gada 29. janvārī Adams guva tikai 4 punktus, bet izcīnīja 20 atlēkušās bumbas uzvarā pār Milvoki Bucks klubu.

2021. gada 7. augustā Adamss tika aizmainīts uz Memfisas "Grizzlies" komandu. 2022. gada 26. februārī Adamss spēlē pret Čikāgas Bulls guva 12 punktus un izcīnīja 21 atlēkušo bumbu. 2022. gada 2. oktobrī Adamss parakstīja vairāku gadu līgumu ar "Grizzlies" komandu.

Adamss izlaida visu 2023.–2024. gada NBA sezonu, jo viņam tika veikta ceļgala aizmugurējo krustenisko saišu operācija.

2024. gada 1. februārī Adamss tika aizmainīts uz Hjūstonas "Rockets" komandu apmaiņā pret uzbrūkošo aizsargu Viktoru Oladipo un trim turpmākajām otrās kārtas drafta izvēles tiesībām. 

 Privātā dzīve 
Viņa tēvs Sids Adamss bija anglis, kurš apmetās uz dzīvi Jaunzēlandē pēc dienesta Karaliskajā flotē. Stīvens bija jaunākais no Sida 18 bērniem, no piecām dažādām sievietēm, viņa māte bija pēc tautības tongiete. Tēva augums bija 2,11 m, tādēļ Stīvena brāļi un māsas izceļas ar neparastiem auguma parametriem un fiziskajām īpašībām. Brāļi ir vidēji 2,06 m gari, bet māsas 1,83 m garas. Stīvens Adamss ir divkārtējās olimpiskās čempiones lodes grūšanā Valērijas Adamsas jaunākais brālis.
 Atsauces 

 Ārējās saites 

Pittsburgh Panthers bio
"Steven Adams in 'The Kiwi Way' – how a boy from Rotorua made it to the NBA" at stuff.co.nz
"Steven Adams’ former coach discusses his unique path to the NBA" at foxsports.com
"Steven Adams is a big man from a big family, and he’s making a huge impression on the NBA" at dailytelegraph.com.au

Kategorija:1993. gadā dzimušie
Kategorija:Jaunzēlandes basketbolisti
Kategorija:Basketbola centri
Kategorija:Oklahomasitijas "Thunder" spēlētāji
Kategorija:Ņūorleānas "Pelicans" spēlētāji
Kategorija:Memfisas "Grizzlies" spēlētāji
Kategorija:Hjūstonas "Rockets" spēlētāji